OpenLLM-France/wikimedia huggingface dataset:
# Braddock Heights

Braddock Heights és una concentració de població designada pel cens dels Estats Units a l'estat de Maryland. Segons el cens del 2000 tenia 4.627 habitants.

## Demografia

Segons el cens del 2000, Braddock Heights tenia 4.627 habitants, 1.684 habitatges, i 1.343 famílies. La densitat de població era de 242,1 habitants per km².
Dels 1.684 habitatges en un 35,9% hi vivien nens de menys de 18 anys, en un 69,9% hi vivien parelles casades, en un 7,1% dones solteres, i en un 20,2% no eren unitats familiars. En el 15% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,03.
Per edats la població es repartia de la següent manera: un 25% tenia menys de 18 anys, un 5,7% entre 18 i 24, un 26,9% entre 25 i 44, un 31,8% de 45 a 60 i un 10,6% 65 anys o més.
L'edat mediana era de 41 anys. Per cada 100 dones de 18 o més anys hi havia 96,7 homes.
La renda mediana per habitatge era de 71.932 $ i la renda mediana per família de 78.779 $. Els homes tenien una renda mediana de 52.179 $ mentre que les dones 38.063 $. La renda per capita de la població era de 29.621 $. Entorn de l'1% de les famílies i el 2,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Braddock Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Braddock Heights». American Fact Finder. Oficina del Cens dels Estats Units, 12-01-2010.
# Abu-Mansur Abd-ar-Raixid

Abu-Mansur Abd-ar-Raixid (1024 - 1052) Abu-Mansur Abd-ar-Raixid Izz-ad-Dawla ibn Mahmud ibn Sebüktigin, fou sultà gaznèvida (1049-1052).

## Biografia

Va succeir el tron a Ali ben Masud (efímer successor el 1049 del seu nebot Massud (II) ibn Mawdud que al seu torn havia succeït poc abans, el 1048 a Mawdud ben Masud, 1041-1048, fill del seu germà Masud I ben Mahmud, 1030-1040). Les dates d'aquestes successions presenten lleugeres diferències i darrerament la tendència és donar prioritat a la de Ibn Baba Kashani que diu que Mawdud ben Masud va morir el desembre de 1049 i que en menys de dos mesos van regnar Masud II ben Mawdud i Ali ben Masud, destituïts per incompetents pel visir Abd al-Razzak ibn Ahmad ibn Hasan Mayamandi, i dona com a dia de la seva proclamació el 24 de gener de 1050; segons Ibn Baba Kashani, el príncep havia estar empresonat a la fortalesa de Mandesh, a l'est de Ghor per orde de Mawdud ben Masud (1041-1049) i el visir el va fer alliberar per portar-lo al tron.
De la seva vida anterior a pujar al tron se sap molt poca cosa. Va participar en la batalla de Dandakan contra els seljúcides el 1040.
En aquest temps els gaznèvides encara esperaven recuperar les províncies occidentals perdudes davant els seljúcides el 1040 al final del regnat del seu germà Masud I ben Mahmud. Abd al-Rashid va nomenar com a comandant en cap de l'exèrcit (ḥāǰeb-al-ḥoǰǰāb) a un esclau turc anomenat Toghril que també havia servit sota Mawdud ben Masud (1041-1048); el general va convèncer el sultà de dirigir un exèrcit contra els seljúcides a Khurasan; en aquesta expedició Toghril va obtenir una victòria menor contra Alp Arslan al nord de l'Afganistan; després d'això el sultà el va autoritzar a atacar els safàrides de Sistan, vassalls seljúcides, cosa que el general va fer a la tardor del 1051, i altre cop va aconseguir força èxit si bé no va aconseguir capturar la fortalesa de Tak (1052). Aquest èxits van enlluernar al general que va marxar a Gazni disposat a enderrocar al sultà i segurament proclamar-se ell mateix al seu lloc. El 1052 o 1053 va arribar a Gazni i va fer presoner al sultà que fou assassinat a la ciutadella; Toghril va iniciar una matança de tots els prínceps mascles de la dinastia; allí mateix o a la rodalia onze prínceps foren executats. Toghril es va casar amb una filla de Masud I, germana o germanastre de Abd al-Rashid. Durant 40 dies fou sultà però al cap d'aquest temps fou assassinat per legitimistes. Fou proclamat sultà Farrukhzad ben Masud (1052-1059), fill de Masud I i nebot d'Abd al-Rashid.

## Referències

* 1 2 3 Foundation, Encyclopaedia Iranica. «Welcome to Encyclopaedia Iranica» (en anglès americà). [Consulta: 3 gener 2025].
# Ferran de Borbó i de Bragança

Ferran de Borbó i de Bragança (Madrid, 19 d'octubre de 1824 - Brunse, Estíria, Àustria, 1861) fou el germà petit dels pretendents carlins Carles VI i Joan III.
Nascut a Madrid el 19 d'octubre de 1824, tercer fill de Carles Maria Isidre (Carles V) i de Maria Francesca de Bragança, mai no va contraure matrimoni tot i els intents d'unió dinàstica amb la branca liberal que es dugueren a terme quan la reina Isabel II semblava que anava a contraure matrimoni amb el seu germà gran Carles Lluís.
Durant la Segona Guerra Carlina va fer costat al seu germà Carles Lluís, el pretendent a la corona, en el seu intent de dirigir la guerra. El 1860 va acompanyar-lo en el desembarcament a la Ràpita, que va acabar amb la detenció de tots dos i Carles VI obligat a renunciar als seus drets successoris, que recaigueren provisionalment en l'altre germà, Joan III. Un cop lliure, es va retractar del document signat i va recuperar-los.
Ferran va morir solter i sense fills el dia 1 de gener del 1861, aparentment d'una pneumònia, tot i que la coincidència en el temps i el lloc amb les morts del seu germà i la seva cunyada Maria Carolina de Borbó-Dues Sicílies, ha portat a moltes sospites dels carlins cap a un assassinat amb verí per part d'agents liberals. Fou enterrat a Trieste amb tots dos.
# Belchertown

Belchertown és un poble dels Estats Units a l'estat de Massachusetts. Segons el cens del 2000 tenia 12.968 habitants.

## Demografia

Segons el cens del 2000, Belchertown tenia 12.968 habitants, 4.886 habitatges, i 3.517 famílies. La densitat de població era de 95 habitants per km².
Dels 4.886 habitatges en un 38,8% hi vivien nens de menys de 18 anys, en un 59,2% hi vivien parelles casades, en un 9,8% dones solteres, i en un 28% no eren unitats familiars. En el 20,3% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,3% tenia menys de 18 anys, un 7,1% entre 18 i 24, un 33,3% entre 25 i 44, un 23,6% de 45 a 60 i un 8,8% 65 anys o més.
L'edat mediana era de 36 anys. Per cada 100 dones de 18 o més anys hi havia 91,9 homes.
La renda mediana per habitatge era de 52.467 $ i la renda mediana per família de 60.830$. Els homes tenien una renda mediana de 39.656 $ mentre que les dones 30.909$. La renda per capita de la població era de 21.938$. Entorn del 5,1% de les famílies i el 5,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belchertown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Belchertown». American Fact Finder. Oficina del Cens dels Estats Units, 12-01-2010.
# China State Shipbuilding Corporation

La China State Shipbuilding Corporation (CSSC) és un conglomerat de construcció naval xinès. És un dels 10 principals grups de defensa de la Xina. Està format per diverses drassanes, fabricants d'equips, instituts de recerca i empreses relacionades amb la construcció naval que construeixen vaixells tant civils com militars. Posseeix alguns dels constructors navals més coneguts de la Xina, com Dalian Shipbuilding Industry Company, Jiangnan Shipbuilding, Hudong–Zhonghua Shipbuilding, Guangzhou Huangpu Shipbuilding i Guangzhou Wenchong Shipbuilding. La seva filial, China CSSC Holdings Limited (SSE: 600150), cotitza a la Borsa de Shanghai i, al seu torn, és propietària d'altres filials, inclosa Shanghai Waigaoqiao Shipbuilding. A partir del 2022, CSSC construeix al voltant del 41 per cent de tots els vaixells. Tots els vaixells CSSC es construeixen segons especificacions militars, segons la doctrina del govern xinès.

## Referències

* ↑ Allen-Ebrahimian, Bethany «Defense Department produces list of Chinese military-linked companies, 20 years after mandate» (en anglès). , 24-06-2020.
* ↑ «Shipyard - CSSC GUANGZHOU HUANGPU SHIPBUILDING CO., Ltd».
* ↑ «About Us». Arxivat de l'original el 2021-07-25. [Consulta: 23 octubre 2019].
* ↑ Waterfield, Bruno «Chinese fleet of militarised ships 'a threat to trade'» (en anglès). The Times, 26-12-2022.
# Christa Luding-Rothenburger

Christa Luding-Rothenburger (Rothenburger, cognom de soltera) (Weißwasser, Saxònia, 4 de desembre de 1959) és una patinadora de velocitat sobre gel i ciclista alemanya, ja retirada, guanyadora de medalles olímpiques tant als Jocs Olímpics d'Estiu com als d'hivern. Durant la major part de la seva carrera va representar a la República Democràtica Alemanya. L'octubre de 1986 va ser guardonada amb l'Estrella de l'amistat dels Pobles en or (segona classe) pels seus èxits esportius.

## Patinatge de velocitat

Christa Rothenburger va ser una de les millors patinadores de velocitat durant 10 anys. Va participar en quatre Jocs Olímpics d'hivern on va aconseguir quatre medalles, dues d'elles d'or. També va aconseguir dos Campionats del món de velocitat (1985 i 1988) i tres cops guanyadora de la Copa del món de 500 metres i un de la de 1000 metres. Al llarg de la seva carrera va aconseguir 8 rècords del món.

## Ciclisme

El 1980 es va iniciar en el ciclisme, aconsellada pel seu entrenador Ernst Luding, amb el que es casaria després dels Jocs Olímpics de 1988. El 1986 va guanyar el Campionat del món de velocitat, sent la segona dona en aconseguir ser Campiona del món en patinatge i ciclisme després de Sheila Young. El 1988, al guanyar la medalla olímpica en ciclisme, es va convertir en la tercera atleta, primera dona, en guanyador medalles olímpiques tant als Jocs Olímpics d'Estiu com als d'hivern.

### Palmarès en ciclisme

* 1986
** Campiona del món de Velocitat
* 1988
** Medalla de plata als Jocs Olímpics de Seül en Velocitat

## Referències

* 1 2 3 4 «Olympedia – Christa Rothenburger-Luding». [Consulta: 18 agost 2024].
* ↑ «Hohe staatliche Auszeichnungen verliehen» (en alemany). Neues Deutschland, 15-10-1986, p. 6 [Consulta: 23 setembre 2018]. Arxivat 23 de setembre 2018 a Wayback Machine.
* ↑ Wer war wer in der DDR? ein Lexikon ostdeutscher Biographien. 5., aktualisierte und erw. Neuausg. Berlin: Links, 2010. ISBN 978-3-86153-561-4.

## Enllaços externs

* Fitxa a cyclebase.nl
* Fitxa a sitiodeciclismo.net
# Christine Stückelberger

Christine Stückelberger (Berna, 22 de maig de 1947) és una amazona suïssa, ja retirada, guanyadora de cinc medalles olímpiques. Amb la seva participació en sis Jocs Olímpics és l'esportista suïssa amb més participacions olímpiques.

## Carrera esportiva

Especialista en doma clàssica, va participar als 25 anys en els Jocs Olímpics d'Estiu de 1972 realitzats a Múnic (Alemanya Occidental), on va finalitzar setena en la prova per equips, guanyant així un diploma olímpic, i quinzena en la prova individual. En els Jocs Olímpics d'Estiu de 1976 realitzats a Mont-real (Canadà) aconseguí guanyar la medalla d'or en la prova individual i la medalla de plata en la prova per equips. Absent dels Jocs Olímpics d'estiu de 1980 realitzats a Moscou (Unió Soviètica) per voluntat pròpia, en els Jocs Olímpics d'Estiu de 1984 realitzats a Los Angeles (Estats Units) aconseguí revalidar la medalla de plata per equips, si bé en la competició individual únicament fou novena. En els Jocs Olímpics d'Estiu de 1988 celebrats a Seül (Corea del Sud) tornà a guanyar dues medalles: novament una medalla en la competició per equips i la medalla de bronze en la competició individual. Absent dels Jocs Olímpics d'estiu de 1992 realitzats a Barcelona (Catalunya), participà en els Jocs Olímpics d'Estiu de 1996 realitzats a Atlanta (Estats Units), on fou sisena en la competició per equips, guanyant un nou diploma, i dissetena en la prova individual. Finalment participà, als 53 anys, en els Jocs Olímpics d'Estiu de 2000 realitzats a la ciutat de Sydney (Austràlia), els seus sisens Jocs Olímpics, on fou setena en la prova per equips i vint-i-dosena en la prova individual.
Al llarg de la seva carrera ha guanyat set medalles en el Campionat del Món de doma clàssica, entre elles una medalla d'or. En el Campionat d'Europa ha guanyat onze medalles, entre elles dues medalles d'or.

## Bibliografia

* Gaston Delaquis: Christine Stückelberger: Olympiasiegerin 1976; Werdegang einer Dressurreiterin. Hallwag, Bern/Stuttgart 1976, ISBN 3-444-10217-8.

## Referències

* ↑ «Christine Stückelberger - Munzinger Biographie». [Consulta: 2 febrer 2024].
* 1 2 «Olympedia – Christine Stückelberger». [Consulta: 2 febrer 2024].
# Christopher Boardman (regatista)

Christopher Boardman (Norwich, 11 de juny de 1903 - 29 de setembre de 1987) va ser un regatista anglès, vencedor d'una medalla olímpica.
Va estudiar al Royal Naval College de Dartmouth i al Trinity College de la Universitat de Cambridge. El 1934 va formar part de la tripulació de l'Endeavour que va prendre part en el desafiament de la Copa Amèrica de vela.
El 1936 va prendre part en els Jocs Olímpics d'Estiu de Berlín, on va guanyar la medalla d'or en la classe de 6 metres del programa de vela. A bord del Lalage, formà tripulació junt a Miles Bellville, Russell Harmer, Charles Leaf i Leonard Martin. Com a medallista d'or se li va obsequiar amb un plançó de roure que va plantar a How Hill.

## Referències

* 1 2 3 «Olympedia – Christopher Boardman». [Consulta: 28 octubre 2024].
* ↑ «'Hitler's oak' at How Hill in Ludham cut back». BBC News, 12-04-2013.
# Chthonerpeton exile

Chthonerpeton exile és una espècie d'amfibi Gimnofió de la família typhlonectidae endèmica del Brasil que habita en boscos secs tropicals o subtropicals, rius, pantans, aiguamolls d'aigua dolça, cursos d'aigua dolça intermitents, pastures, zones d'irrigació, terres agrícoles inundades en algunes estacions, canals i dics.

## Referències

* 1 2 «Chthonerpeton exile Nussbaum & Wilkinson, 1987» (en castellà). GBIF | Global Biodiversity Information Facility. [Consulta: 8 gener 2025].
* 1 2 «AmphibiaWeb - Chthonerpeton exile». [Consulta: 8 gener 2025].
* ↑ «Chthonerpeton exile Nussbaum and Wilkinson, 1987 | Amphibian Species of the World» (en anglès). American Museum of Natural History. [Consulta: 8 gener 2025].
* ↑ «Bahia Caecilian» (en anglès). UICN Red List. [Consulta: 8 gener 2025].
# Chthonerpeton perissodus

Chthonerpeton perissodus és una espècie d'amfibi Gimnofió de la família Typhlonectidaeendèmica del Brasil que habita en rius, pantans, aiguamolls i cursos intermitents d'aigua dolça, pastures, zones d'irrigació, terres agrícoles inundades en algunes estacions, canals i dics.

## Referències

* 1 2 «Chthonerpeton perissodus Nussbaum & Wilkinson, 1987» (en anglès). GBIF | Global Biodiversity Information Facility. [Consulta: 10 gener 2025].
* ↑ «Chthonerpeton perissodus Nussbaum and Wilkinson, 1987 | Amphibian Species of the World» (en anglès). American Museum of Natural History. [Consulta: 10 gener 2025].
* ↑ «AmphibiaWeb - Chthonerpeton perissodus». [Consulta: 10 gener 2025].
* ↑ IUCN SSC Amphibian Specialist Group (IUCN SSC); contato@institutoboitata.org «IUCN Red List of Threatened Species: Chthonerpeton perissodus». IUCN Red List of Threatened Species, 01-04-2021. Arxivat de l'original el 2024-07-11.
# Cinisello Balsamo

Cinisello Balsamo és un municipi italià, situat a la regió de la Llombardia i a la ciutat metropolitana de Milà, té uns 74 528 habitants. El municipi va ser format l'any 1928 amb la fusió de l'antic municipi de Cinisello i el de Balsamo, que fins al dia d'avui constitueixen els dos barris principals de la ciutat.

## Història

Els orígens de Cinixellum i Balsemum es remunten a fa més de dos mil anys, a l'època en què les legions romanes van conquerir la Gàl·lia Transpadana. De fet, els mapes antics mostren rastres de la centuriació romana: el cardo i el decumanus, els dos eixos principals de la centuriació, es van creuar on avui hi ha la petita església de Sant'Eusebio. Durant tretze segles, aquest va romandre el centre de la vida civil, social i religiosa de la comunitat Cinixellum. El poble de Balsemum es va desenvolupar a uns tres quilòmetres al sud-est d'aquest.
A l'època longobarda, després de la mort de la reina Teodolinda, probablement cap a mitjans del segle VII, els pagesos locals van construir la petita església dedicada a Sant Eusebi, utilitzant materials pobres segons la disponibilitat del lloc: còdols, fang i lloses de pedra de l'època romana.
A finals del segle XV el nou assentament rural de Cinisello es va dotar d'una església parroquial, la futura església de Sant'Ambrogio, construïda sobre un terraplè per protegir-lo de les aigües estancades. Del 1630 al 1632, un episodi de pesta va afectar el ducat de Milà: a Cinixellum hi van morir 73 persones d'una població de 650 habitants. En acabar la pesta, el rector don Francesco Solari i la comunitat, en senyal d'agraïment, van decidir construir una església nova, més gran, d'estil barroc que substituís l'anterior.

## Referències

* ↑ «Bilancio demografico mensile». [Consulta: 20 abril 2024].
* ↑ «Decreto di unificazione» (en italià), 13-09-1928.
* 1 2 Sant'Ambrogio in Cinisello: Arte e fede - Ricostruzione storica delle vicende legate alla chiesa (en italià).
# Circular de la UAI

Les Circulars de la Unió Astronòmica Internacional (en anglès, International Astronomical Union Circulars, IAUCs) són avisos que donen informació sobre fenòmens astronòmics.
Les IAUCs són emeses per l'Oficina Central de Telegrames Astronòmics (CBAT) de la Unió Astronòmica Internacional a intervals irregulars per al descobriment i la informació de seguiment sobre objectes astronòmics com satèl·lits naturals, noves, supernoves i cometes.

## Història

La primera sèrie de les IAUCs es va publicar a Uccle entre 1920 i 1922, quan la primera CBAT de la UAI es va ubicar allà; la primera IAUCs publicada en la present sèrie es va publicar el 1922 a l'Observatori de Copenhaguen després de la transferència del CBAT d'Uccle a Copenhaguen.
A finals de 1964, la CBAT es va traslladar de Copenhaguen a l'Observatori Astrofísic Smithsonian de Cambridge (Massachusetts, EUA), on roman, als terrenys del Harvard College Observatory (HCO). El HCO havia mantingut una Oficina Central a l'hemisferi occidental des de 1883 fins a finals de 1964, quan el seu personal va assumir la CBAT de la IAU; El HCO va publicar les seves pròpies cartes d'anunci que anaven paral·lelament a les IAUCs des de 1926 fins a finals de 1964, però les cartes d'anuncis van deixar de publicar-se quan es van començar a emetre les IAUCs des del mateix edifici.

## Accessibilitat

Els IAUC s'entreguen a través del Servei Postal dels Estats Units d'Amèrica, per correu electrònic i a través de l'Oficina Central de Telegrames Astronòmics/Servei d'ordinadors del Minor Planet Center. La majoria de les circulars d'anuncis publicades a Cambridge, Copenhaguen i Uccle des de 1895 fins a l'actualitat es poden veure a través del lloc web de la CBAT.

## Referències

* 1 2 «History of the Central Bureau for Astronomical Telegrams» (en anglès). IAU Central Bureau for Astronomical Telegrams.
* ↑ «Science is not national, but scientists are: International 20th century and Danish astronomers» ( PDF) (en anglès). ICESHS. Arxivat de l'original el 2018-01-19. [Consulta: 12 octubre 2023].

## Vegeu també

* Minor Planet Circulars
* The Astronomer's Telegram
# Circumscripció proporcional de Tokai

La Circumscripció proporcional de Tokai o bloc proporcional de Tokai (japonès: 比例東海ブロック, Hirei Tōkai burokku) és una de les onze circumscripcions electorals de representació proporcional de la Cambra de Representants del Japó, a la Dieta Nacional del Japó. El seu àmbit son les prefectures de Gifu, Shizuoka, Aichi i Mie. A partir de l'introducció del vot proporcional, el districte va elegir 23 diputats en les eleccions de 1996. Des de les eleccions del 2000, ha estat representat per 21.

## Representants

| Candidatura | Candidatura | Candidatura | 1996 | 2000 | 2003 | 2005 | 2009 | 2012 | 2014 | 2017 | 2021 | 2024 |
| | Partit Liberal Democràtic | PLD | 8 | 7 | 8 | 9 | 6 | 7 | 8 | 8 | 9 | 7 |
| | Partit Democràtic Constitucional | PDC | - | - | - | - | - | - | - | 4 | 5 | 6 |
| | Partit Democràtic Popular | PDP | - | - | - | - | - | - | - | - | 1 | 1 |
| | Kōmeitō | KMT | - | 2 | 3 | 3 | 2 | 2 | 3 | 2 | 3 | 2 |
| | Partit Comunista del Japó | PCJ | 3 | 2 | 1 | 1 | 1 | 1 | 2 | 1 | 1 | 1 |
| | Reiwa Shinsengumi | | - | - | - | - | - | - | - | - | 0 | 2 |
| | Nippon Ishin no Kai | Ishin | - | - | - | - | - | 4 | 3 | 1 | 2 | 1 |
| | Partit Conservador del Japó | Con | - | - | - | - | - | - | - | - | - | |
| | Partit Socialdemòcrata | PSD | 1 | 1 | 0 | 0 | 0 | 0 | 0 | 0 | 0 | 0 |
| Partits desapareguts |||||||||||||
| | Partit Democràtic | PD | 3 | 7 | 9 | 8 | 12 | 4 | 3 | - | - | - |
| | Partit de la Nova Frontera | PNF | 8 | - | - | - | - | - | - | - | - | - |
| | El Vostre Partit | VP | - | - | - | - | 0 | 2 | - | - | - | - |
| | Partit del Futur del Japó | PFJ | - | - | - | - | - | 1 | 0 | - | - | - |
| | Partit Liberal | PL | - | 2 | - | - | - | - | - | - | - | - |
| | Partit de l'Esperança | PE | - | - | - | - | - | - | - | 5 | - | - |
| Total | Total | Total | 23 | 21 | 21 | 21 | 21 | 21 | 21 | 21 | 21 | 21 |

## Referències

* ↑ «自民復調、首相続投へ». Asahi Shinbun, 21-10-1996.
* ↑ «House of representatives 2000 election» (en japonès). Election resources. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 09-11-2003. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 11-09-2005. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 30-08-2009. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 21-12-2021. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 19-12-2014. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 27-10-2017. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 09-11-2021. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 01-11-2024. [Consulta: 9 novembre 2024].
* ↑ S'inclouen els resultats del Partit de la Restauració del Japó i del seu successor del mateix nom (en japonés) a partir de 2014
* ↑ S'inclouen els resultats del Partit Democràtic (1996-1998) i del seu successor del mateix nom (1998-2014)